Pārraksti šo piemēru kā reizināšanas darbību: 5 plus 5 plus 5 plus 5 plus 5 plus 5 plus 5.
Un pēc tam mums ir jāuzraksta šis piemērs trijos dažādos veidos, kā var uzrakstīt reizināšanu.
Tātad vispirms izpildīsim pirmo daļu – uzrakstīsim to kā reizināšanas darbību.
Tātad cik reizes mēs šeit esam saskaitījuši kopā 5 (piecinieku)?
Tā, mums tas šeit ir 1, 2, 3, 4, 5, 6, 7 reizes.
Viens veids, kā mēs par šo varam domāt, ir izskaitīt cik piecinieku mums šeit ir.
Tu varētu teikt: „Tā, es saskaitīju kopā 7 pieciniekus, vai ne?”
Tu varētu burtiski teikt, ka šis ir 7 reiz 5.
Mēs varētu šo burtiski uzrakstīt kā 7 reiz 5, vai
arī Tu vari to saprast kā 5 (pieci) septiņas reizes.
Es pat vēl to nerakstīšu matemātiskā veidā. Es vienkārši saku: „Paskat, ja es ieraugu kaut ko 7 reizes,
es varu burtiski teikt, ka, ja šie būtu āboli, šie būtu āboli septiņas reizes jeb septiņas reizes āboli,
lai kas tas arī būtu.
Šajā gadījumā mēs reāli vairākas reizes pieskaitām to pašu skaitli,
un mēs varam saprast, kas tas ir un kāpēc tas tā ir, vai ne?
Bet matemātikā mēs to pierakstītu kā 7 reiz 5.
Mēs to varētu pierakstīt arī šādi. Mēs to varētu uzrakstīt kā 7 punkts 5.
Šis un šis nozīmē pilnīgi vienu un to pašu.
Tas nozīmē, ka mēs 7 reizes reizinām piecinieku jeb 5 reiz 7.
Tu patiesībā vari samainīt skaitļus ar vietām, un Tu iegūsi tieši to pašu vērtību.
Tu patiesībā to vari uzrakstīt kā 5 reiz 7.
Tātad Tu šo vari saprast kā 7 piecas reizes jeb 5 septiņas reizes, atkarībā no tā, kā Tev patīk labāk.
Es negribu Tev sajaukt galvu, es tikai gribu Tev parādīt, ka šie abi ir viens un tas pats.
Šis arī ir tas pats. 5 reizes 7.
Tieši tas pats. Tu tos varētu arī uzrakstīt iekavās.
Tu to varētu uzrakstīt šādi. Viss šis nozīmē vienu un to pašu.
Tas ir 7 reiz 5, un tāpat arī šis. Šie visi pasaka vienu un to pašu: 5 reiz 7.
Tā kā šie visi ir viens un tas pats jeb ekvivalenti, un tā kā mēs ar tiem jau esam gana darbojušies,
tagad mums vienkārši ir jānoskaidro atbilde.
Tātad, ja mēs saskaitām 5 pašu ar sevi 7 reizes, ko mēs iegūstam?
Tātad, 5 plus 5 ir 10.
10 plus 5 ir 15, plus 5 ir 20, plus 5 ir 25, plus 5 ir 30,
plus 5 ir 35.
Tātad šie visi kopā ir vienāds ar 35 – es tik gribu, lai Tu redzi, ka tie visi aizved pie viena un tā paša.
Šie visi ir vienādi ar 35.
Un lai ir kaut kas, par ko padomāt – šis arī ir viens un tas pats atkarībā no tā, kā Tu uz to skaties -
tas arī ir 5 septiņas reizes.
Mums nav prasīts šo darīt, bet es domāju, ka es Tev šo varētu parādīt.
Piecas reizes 7 izskatītos šādi: 7 plus 7 plus 7 plus 7 plus 7, vai ne?
Šeit ir 7 piecas reizes. Es to saskaitīju ar sevi pašu piecas atsevišķas reizes.
Šeit ir pieci septiņnieki, kuri ir saskaitīti viens ar otru. Kad Tu tos saskaiti kopā, Tu tāpat iegūsti 35.
Un tāpēc 5 reiz 7 un 7 reiz 5 ir viens un tas pats.